ddrg/super_eurlex huggingface dataset:
Kendelse afsagt af Rettens præsident den 20. juli 2018 — CdT mod EUIPO

(Sag T-417/18 R)

((Særlige rettergangsformer - regler for institutionerne - oversættelsestjenester, der er nødvendige for EUIPO’s funktion - anvendelse af eksterne leverandører af tjenester - anmodning om foreløbige forholdsregler - ingen uopsættelighed))

(2018/C 381/31)

Processprog: fransk

Parter

Sagsøger: Oversættelsescentret for Den Europæiske Unions Organer (CdT) (ved J. Rikkert og M. Garnier, som befuldmægtigede)

Sagsøgt: Den Europæiske Unions Kontor for Intellektuel Ejendomsret (EUIPO) (ved N. Bambara og D. Hanf, som befuldmægtigede)

Sagens genstand

Anmodning støttet på artikel 278 og 279 TEUF med påstand om dels udsættelse af gennemførelsen af EUIPO’s afgørelser vedrørende foranstaltninger med henblik på at kunne gøre brug af andre leverandører end CdT for de oversættelsestjenester, der nødvendige for kontorets funktion, dels at pålægge EUIPO i tillægget til Den Europæiske Unions Tidende at offentliggøre en meddelelse om suspension af kontorets udbud vedrørende leveringen af oversættelsestjenester og om ikke at underskrive kontrakter vedrørende dette udbud.

Konklusion

1) Anmodningen om foreløbige forholdsregler tages ikke til følge.
Kendelse afsagt af Rettens præsident den 20. august 2018 — IFSUA mod Rådet

(Sag T-251/18 R)

((Særlige rettergangsformer - fiskerimuligheder for visse fiskebestande - foranstaltninger for havbarsfiskeriet - forbud mod fangst i forbindelse medrekreativt fiskeri - begæring om udsættelse af gennemførelse - ingen uopsættelighed))

(2018/C 381/30)

Processprog: spansk

Parter

Sagsøger: International Forum for Sustainable Underwater Activities (IFSUA) (Barcelona, Spanien) (ved advokat T. Gui Mori)

Sagsøgt: Rådet for Den Europæiske Union (ved F. Naert og P. Plaza García, som befuldmægtigede)

Intervenient til støtte for sagsøgte: Europa-Kommissionen (ved M. Morales Puerta, F. Moro og A. Stobiecka-Kuik, som befuldmægtigede)

Sagens genstand

Anmodning i henhold til artikel 278 TEUF og 279 TEUF med påstand om udsættelse af gennemførelsen af artikel 2, stk. 2, og artikel 9, stk. 4 og 5, i Rådets forordning (EU) 2018/120 af 23. januar 2018 om fastsættelse for 2018 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2017/127 (EUT 2018, L 27, s. 1).

Konklusion

1) Anmodningen om foreløbige forholdsregler tages ikke til følge.
Kendelse afsagt af Rettens præsident den 12. juli 2018 — PV mod Kommissionen

(Sag T-224/18 R)

((Særlige rettergangsformer - personalesager - psykisk chikane - afgørelser truffet af Kommissionen efter en fjernelse fra tjenesten - disciplinærsag - omplacering - nulstilling af lønnen - begæring om foreløbige forholdsregler - afvisning af hovedsagen - delvis afvisning - fumus boni juris foreligger ikke - ingen uopsættelighed))

(2018/C 328/69)

Processprog: fransk

Parter

Sagsøger: PV (ved advokat M. Casado García-Hirschfeld)

Sagsøgt: Europa-Kommissionen (ved G. Berscheid, B. Mongin, og R. Striani, som befuldmægtigede)

Sagens genstand

Søgsmål støttet på artikel 278 og artikel 279 TEUF med påstand dels om udsættelse af gennemførelsen for det første af den disciplinære forfølgning CMS 13/087, for det andet af den disciplinære forfølgning CMS 17/025, for det tredje af afgørelsen om at genansætte sagsøgeren og for det fjerde af afgørelsen om at nulstille sagsøgerens løn, dels om vedtagelse af en foreløbig foranstaltning om ansættelse af sagsøgeren ved personalesammenslutningen »Generation 2004« eller ved et andet af Kommissionens generalsekretariater.

Konklusion

1) Det er ufornødent at træffe afgørelse om begæringen om udsættelse af gennemførelsen af den disciplinære forfølgning CMS 13/087.

2) I øvrigt forkastes begæringen om foreløbige forholdsregler.
Rettens kendelse af 4. juli 2018 — Planet mod Kommissionen

(Sag T-29/18 R) (1)

((Aktindsigt - forordning (EF) nr. 1049/2001 - dokumenter vedrørende kontrakten »Technical Assistance to Ecowas for the implementation of the 10th EDF Transport Facilitation Project II (TFP II)« - stiltiende afslag på aktindsigt - udtrykkelig afgørelse vedtaget efter sagsanlægget - tilbagekaldelse af den anfægtede retsakt - bortfald af tvistens genstand - ufornødent at træffe afgørelse))

(2018/C 301/49)

Processprog: græsk

Parter

Sagsøger: Planet AE Parochis Symvouleftikon Ypiresion (Athen, Grækenland) (ved advokat V. Christianos)

Sagsøgt: Europa-Kommissionen (ved C. Ehrbar og M. Konstantinidis, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens stiltiende afgørelse om afslag på sagsøgerens genfremsatte begæring af 6. november 2017 om aktindsigt i visse dokumenter vedrørende kontrakten »Technical Assistance to Ecowas for the implementation of the 10th EDF Transport Facilitation Project II (TFP II)«.

Konklusion

1) Det er ufornødent at træffe afgørelse i sagen.

2) Europa-Kommissionen betaler sagsomkostningerne.

(1) EUT C 112 af 26.3.2018.
C 301/39

Kendelse afsagt af Rettens præsident den 26. juni 2018 — Strabag Belgium mod Parlamentet

(Sag T-299/18 R)

((Særlige rettergangsformer - offentlige bygge- og anlægskontrakter - begæring om udsættelse af gennemførelse - ventetid - unormalt lavt bud - fumus boni juris - ingen uopsættelighed))

(2018/C 301/52)

Processprog: fransk

Parter

Sagsøger: Strabag Belgium (Antwerpen, Belgien) (ved advokaterne M. Schoups, K. Lemmens og M. Lahbib)

Sagsøgt: Europa-Parlamentet (ved P. López-Carceller, Z. Nagy og B. Simon, som befuldmægtigede)

Sagens genstand

Begæring indgivet på grundlag af artikel 278 TEUF og 279 TEUF om udsættelse af gennemførelsen af Parlamentets afgørelse af 19. april 2018 om at fastholde sin afgørelse af 24. november 2017 om at afvise sagsøgerens tilbud og om at tildele fem tilbudsgivere kontrakten vedrørende hovedentreprenørarbejde på Europa-Parlamentets bygninger i Bruxelles, Belgien) (udbud 06/D 20/2017/M036).

Konklusion

1) Begæringen om foreløbige forholdsregler forkastes.
Kendelse afsagt af Rettens præsident den 25. oktober 2018 — Crédit agricole og Crédit agricole Corporate and Investment Bank mod Kommissionen

(Sag T-419/18 R)

((Særlige rettergangsformer - konkurrence - Euro Interbank Offered Rates (Euribor) - Euro Interest Rate Derivatives (EIRD) - afslag på begæring om fortrolig behandling af visse oplysninger i en afgørelse om konstatering af en overtrædelse af artikel 101 TEUF - princippet om uskyldsformodning - begæring om foreløbige forholdsregler - fumus boni juris foreligger ikke))

(2019/C 44/96)

Processprog: fransk

Parter

Sagsøgere: Crédit agricole (Montrouge, Frankrig) og Crédit agricole Corporate and Investment Bank (Montrouge) (ved advokaterne J.-P. Tran Thiet, J. Jourdan og J.-J. Lemonnier samt solicitor M. Powell)

Sagsøgt: Europa-Kommissionen (ved B. Mongin, M. Farley og F. van Schaik, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med påstand om dels udsættelse af gennemførelsen af Kommissionens afgørelse C(2018) 2743 final af 27. april 2018 om de indsigelser mod videregivelsen af oplysninger ved offentliggørelse, som Crédit agricole og Crédit agricole Corporate and Investment Bank har fremsat på grundlag af artikel 8 i afgørelse 2011/695/EU vedtaget af formanden for Europa-Kommissionen den 13. oktober 2011 om høringskonsulentens funktion og kompetenceområde under behandlingen af visse konkurrencesager (sag AT.39914 — rentederivater i euro (EIRD)), dels om at Kommissionen pålægges at afholde sig fra at offentliggøre en udgave med angiveligt fortrolige oplysninger af sin afgørelse C(2016) 8530 final af 7. december 2016 om en procedure i henhold til artikel 101 TEUF og artikel 54 i aftalen om Det Europæiske Økonomiske Samarbejdsområde (sag AT.39914 — (EIRD)).

Konklusion

1) Begæringen om foreløbige forholdsregler forkastes.
Kendelse afsagt af Rettens præsident den 25. oktober 2018 — ZE mod Parlamentet

(Sag T-603/18 R)

((Særlige rettergangsformer - personalesag - tjenestemænd - suspendering af en tjenestemand uden lønindeholdelse - begæring om foreløbige forholdsregler - skade på omdømme - ingen uopsættelighed))

(2019/C 44/100)

Processprog: fransk

Parter

Sagsøger: ZE (ved advokat P. Yatagantzidis)

Sagsøgt: Europa-Parlamentet (ved J. Steele og V. Montebello Demogeot, som befuldmægtigede)

Sagens genstand

Søgsmål støttet på artikel 278 TEUF og artikel 279 TEUF med påstand dels om udsættelse af gennemførelsen af Parlamentets generalsekretærs afgørelse af 25. september 2018 om vedtagelse af en foranstaltning om tidsbestemt suspendering uden lønindeholdelse over for sagsøgeren, dels om, at Parlamentet tilpligtes at forhindre og ikke gentage andre »eventuelle læk i medierne« med nævnelse af sagsøgeren samt at opfordre sagsøgeren til at fjerne alle personoplysninger fra de informationer, som kontrollørerne i givet fald allerede indsamlet på hans kontor.

Konklusion

1) Begæringen om foreløbige forholdsregler tages ikke til følge.
Rettens kendelse af 3. oktober 2018 — Pracsis og Conceptexpo Project mod Kommissionen og EACEA

(Sag T-33/18) (1)

((Annullations- og erstatningssøgsmål - offentlige tjenesteydelseskontrakter - administrativ klage til Kommissionen - rent bekræftende retsakt - søgsmålsfrist - retsakt, der ikke kan gøres til genstand for et søgsmål - afvisning))

(2018/C 436/73)

Processprog: fransk

Parter

Sagsøgere: Pracsis SPRL (Bruxelles, Belgien) og Conceptexpo Project (Wavre, Belgien) (ved advokat J.-N. Louis)

Sagsøgte: Europa-Kommissionen (ved D. Martin, A Katsimerou og I. Rubene, som befuldmægtigede) og Forvaltningsorganet for Undervisning, Audiovisuelle Medier og Kultur (EACEA) (ved først H. Monet og A. Kisylyczko, derefter H. Monet og N. Durand, som befuldmægtigede)

Sagens genstand

Dels et søgsmål støttet på artikel 263 TEUF med påstand om annullation af Kommissionens afgørelse af 13. november 2017 om afvisning af en klage rettet mod EACEA’s afgørelser af 17. juni og af 11. august 2017 og »om fornødent« om annullation af disse afgørelser samt af EACEA’s »afgørelse« om at indgå kontrakt med den tilbudsgiver, der blev placeret på førstepladsen, for så vidt som disse afgørelser placerer sagsøgernes konsortiums bud på andenpladsen i henhold til kaskadeprincippet i forbindelse med udbud nr. EACEA/2017/01 vedrørende tjenesteydelser i forbindelse med arrangementer og pr-foranstaltninger på det audiovisuelle område, dels et søgsmål støttet på artikel 268 TEUF med påstand om erstatning for det tab, som sagsøgerne angiveligt har lidt som følge af disse afgørelser.

Konklusion

1) Sagen afvises.

2) Pracsis SPRL og Conceptexpo Project bærer deres egne omkostninger og betaler de af Europa-Kommissionen og Forvaltningsorganet for Undervisning, Audiovisuelle Medier og Kultur (EACEA) afholdte omkostninger.

(1) EUT C 112 af 26.3.2018.
C 399/35

Kendelse afsagt af Rettens præsident den 24. august 2018 — Laboratoire Pareva og Biotech3D mod Kommissionen

(Sag T-337/18 R og T-347/18 R)

((Særlige rettergangsformer - forordning (EU) nr. 528/2012 - biocidholdige produkter - aktivstoffet PHMB (1415; 4.7) - afslag på godkendelse - begæring om foreløbige forholdsregler - fumus boni juris - interesseafvejning))

(2018/C 399/48)

Processprog: engelsk

Parter

Sagsøger i sag T-337/18 R: Laboratoire Pareva (Saint-Martin-de-Crau, Frankrig) (ved advokaterne K. Van Maldegem og S. Englebert)

Sagsøgere i sag T-347/18 R: Laboratoire Pareva (Saint-Martin-de-Crau) og Biotech3D Ltd & Co. KG (Gampern, Østrig) (ved advokaterne K. Van Maldegem og S. Englebert)

Sagsøgt: Europa-Kommissionen (ved R. Lindenthal og K. Mifsud-Bonnici, som befuldmægtigede)

Sagens genstand

Begæring i henhold til artikel 278 TEUF og 279 TEUF dels om udsættelse af gennemførelsen af Kommissionens gennemførelsesafgørelse (UE) 2018/619 af 20. april 2018 om ikke at godkende PHMB (1415; 4,7) som et eksisterende aktivstof til anvendelse i biocidholdige produkter af produkttype 1, 5 og 6 (EUT 2018, L 102, s. 21) og af Kommissionens gennemførelsesforordning (EU) 2018/613 af 20. april 2018 om godkendelse af PHMB (1415; 4.7) som et eksisterende aktivstof til anvendelse i biocidholdige produkter af produkttype 2 og 4 (EUT 2018, L 102, s. 1), dels om vedtagelse af alle andre passende foreløbige forholdsregler.

Konklusion

1) Sagerne T-337/18 R og T-347/18 R forenes med henblik på nærværende kendelse.

2) Begæringerne om foreløbige forholdsregler tages ikke til følge.
C 399/36

Kendelse afsagt af Rettens præsident den 7. september 2018 — Robert mod Conseil national de l’Ordre des pharmaciens

(Sag T-362/18 R)

((Særlige rettergangsformer - søgsmålet i hovedsagen ikke taget til følge - ufornødent at træffe afgørelse))

(2018/C 399/49)

Processprog: fransk

Parter

Sagsøger: Alain Robert (Le Mans, Frankrig) (ved advokat J.-M. Viala)

Sagsøgt: Conseil national de l’Ordre des pharmaciens

Sagens genstand

Begæring indgivet på grundlag af artikel 278 TEUF og 279 TEUF om udsættelse af gennemførelsen af den afgørelse, som det franske Conseil national de l’ordre des pharmaciens traf den 3. oktober 2017, og som Frankrigs Conseil d’État stadfæstede ved dom af 7. februar 2018, hvorved sagsøgeren fik forbud mod at drive apotekervirksomhed for en periode på et år.

Konklusion

1) Det er ufornødent at træffe afgørelse om begæringen om foreløbige forholdsregler.
C 93/62

Rettens kendelse af 23. januar 2019 — Prigent mod Kommissionen

(Sag T-436/18) (1)

((Annullationssøgsmål - henlæggelse af en klage - Kommissionens afslag på at iværksætte en traktatbrudsprocedure - retsakt, der ikke kan gøres til genstand for et søgsmål - ikke umiddelbart berørt - afvisning))

(2019/C 93/82)

Processprog: fransk

Parter

Sagsøger: Claude Prigent (Caudan, Frankrig) (ved advokat A. Bove)

Sagsøgt: Europa-Kommissionen (ved D. Martin, som befuldmægtiget)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse af 23. maj 2018 om ikke at fortsætte behandlingen af sagsøgerens klage om, at det konstateres, at de franske myndigheder angiveligt har tilsidesat Europa-Parlamentets og Rådets direktiv 2009/138/EF af 25. november 2009 om adgang til og udøvelse af forsikrings- og genforsikringsvirksomhed (Solvens II) (EUT 2009, L 335, s. 1).

Konklusion

1) Sagen afvises.

2) Claude Prigent betaler sagsomkostningerne.

(1) EUT C 352 af 1.10.2018.
C 54/20

Kendelse afsagt af Rettens præsident den 28. november 2018 — ZU mod Kommissionen

(Sag T-671/18 R)

((Særlige rettergangsformer - personalesager - begæring om udsættelse af gennemførelse - ingen uopsættelighed))

(2019/C 54/35)

Processprog: engelsk

Parter

Sagsøger: ZU (ved advokat C. Bernard-Glanz)

Sagsøgt: Europa-Kommissionen (ved G. Berscheid og R. Striani, som befuldmægtigede)

Sagens genstand

Søgsmål støttet på artikel 278 og artikel 279 TEUF med påstand om udsættelse af gennemførelsen af afgørelsen af 12. oktober 2018 truffet af Kommissionens generaldirektorat for Menneskelige Ressourcer og Sikkerhed (GD HR) (Ares(2018)5241886 — 12/10/2018) vedrørende overførsel af sagsøgeren og af afgørelsen truffet den 29. oktober 2018 af Kommissionens generaldirektorat for Menneskelige Ressourcer og Sikkerhed (GD HR) (Ares(2018)5529220 — 29/10/2018), for så vidt angår hans tilbagevenden til hovedsædet.

Konklusion

1) Begæringen om foreløbige forholdsregler tages ikke til følge.
C 44/69

Rettens kendelse af 21. november 2018 — Husky CZ mod EUIPO

(Sag T-82/18) (1)

((EU-varemærker - ansøgning om registrering af EU-figurmærket HUSKY - det ældre EU-ord- og figurmærke HUSKY - risiko for forveksling - søgsmål, der er åbenbart retligt ugrundet))

(2019/C 44/91)

Processprog: engelsk

Parter

Sagsøger: Husky CZ s.r.o. (Prag, Tjekkiske Republik) (ved advokat L. Lorenc)

Sagsøgt: Den Europæiske Unions Kontor for Intellektuel Ejendomsret (EUIPO) (ved D. Gája og D. Walicka, som befuldmægtigede)

Den anden part i sagen for appelkammeret ved EUIPO og intervenient ved Retten: Husky of Tostock Ltd (Woodbridge, Det Forenede Kongerige)

Sagens genstand

Påstand om annullation af afgørelse truffet den 18. januar 2018 af Første Appelkammer ved EUIPO (sag R 812/2017-1) vedrørende en indsigelsessag mellem Husky of Tostock og Husky CZ.

Konklusion

1) Sagen afvises.

2) Husky CZ s.r.o. betaler sagsomkostningerne.

(1) EUT C 134 af 16.4.2018.
Kendelse afsagt af Rettens præsident den 25. oktober 2018 — JPMorgan Chase m.fl. mod Kommissionen

(Sag T-420/18 R)

((Særlige rettergangsformer - konkurrence - Euro Interbank Offered Rates (Euribor) - Euro Interest Rate Derivatives (EIRD) - afslag på begæring om fortrolig behandling af en afgørelse om konstatering af en overtrædelse af artikel 101 TEUF - princippet om uskyldsformodning - begæring om foreløbige forholdsregler - fumus boni juris foreligger ikke))

(2019/C 44/97)

Processprog: engelsk

Parter

Sagsøgere: JPMorgan Chase & Co (New York, New York, De Forenede Stater), JPMorgan Chase Bank, National Association (Columbus, Ohio, De Forenede Stater), J.P. Morgan Services LLP (London, Det Forenede Kongerige) (ved M. Lester, QC, advokaterne D. Piccinin og D. Heaton samt solicitors B. Tormey, N. French, N. Frey og D. Das)

Sagsøgt: Europa-Kommissionen (ved M. Farley, B. Mongin og F. van Schaik, som befuldmægtigede)

Sagens genstand

Søgsmål anlagt i henhold til artikel 278 TEUF og 279 TEUF med påstand om dels udsættelse af gennemførelsen af Kommissionens afgørelse C(2018) 2745 final af 27. april 2018 om de indsigelser mod videregivelsen af oplysninger ved offentliggørelse, som JPMorgan Chase & Co., JPMorgan Chase Bank, National Association og J. P. Morgan Services har fremsat på grundlag af artikel 8 i afgørelse 2011/695/EU vedtaget af formanden for Europa-Kommissionen den 13. oktober 2011 om høringskonsulentens funktion og kompetenceområde under behandlingen af visse konkurrencesager (sag AT.39914 — rentederivater i euro (EIRD)), dels om at Kommissionen pålægges at afholde sig fra at offentliggøre afgørelse C(2016) 8530 final af 7. december 2016 om en procedure i henhold til artikel 101 TEUF og artikel 54 i aftalen om Det Europæiske Økonomiske Samarbejdsområde (sag AT.39914 — (EIRD)).

Konklusion

1) Begæringen om foreløbige forholdsregler tages ikke til følge.

2) Kendelsen af 11. juli 2018, JPMorgan Chase m.fl. mod Kommissionen (T-420/18 R), ophæves.
Kendelse afsagt af Rettens præsident den 28. november 2018 — Klyuyev mod Rådet

(Sag T-305/18 R)

((Særlige rettergangsformer - fælles udenrigs- og sikkerhedspolitik - restriktive foranstaltninger på baggrund af situationen i Ukraine - indefrysning af midler - anmodning om udsættelse af gennemførelse - fumus boni juris - ingen uopsættelighed))

(2019/C 44/93)

Processprog: engelsk

Parter

Sagsøger: Andriy Klyuyev (Donetsk, Ukraine) (ved B. Kennelly, QC, barrister J. Pobjoy og solicitors R. Gherson og T. Garner)

Sagsøgt: Rådet for Den Europæiske Union (ved P. Mahnič og A. Vitro, som befuldmægtigede)

Sagens genstand

Søgsmål i henhold til artikel 278 TEUF og 279 TEUF med påstand om udsættelse af Rådets afgørelse (FUSP) 2018/333 af 5. marts 2018 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2018, L 63, s. 48) og Rådets gennemførelsesforordning (EU) 2018/326 af 5. marts 2018 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2018, L 63, s. 5), for så vidt som disse retsakter vedrører sagsøgeren.

Konklusion

1) Anmodningen om foreløbige forholdsregler tages ikke til følge.
C 44/69

Rettens kendelse af 15. november 2018 — Novenco Building & Industry mod EUIPO — Novenco Ventilator (Beijing) (NOVENCO)

(Sag T-45/18) (1)

((EU-varemærker - indsigelsessag - international registrering, hvor Den Europæiske Union er designeret - figurmærke NOVENCO - det ældre EU-ordmærke Novenco - annullation af den internationale registrering - bortfald af tvistens genstand - ufornødent at træffe afgørelse))

(2019/C 44/90)

Processprog: engelsk

Parter

Sagsøger: Novenco Building & Industry A/S (Næstved, Danmark) (ved advokat A. Rasmussen)

Sagsøgt: Den Europæiske Unions Kontor for Intellektuel Ejendomsret (EUIPO) (ved E. Śliwińska og A. Folliard-Monguiral, som befuldmægtigede)

Den anden part i sagen for appelkammeret ved EUIPO og intervenient ved Retten: Novenco Ventilator (Beijing) Co. Ltd (Beijing, Kina) (ved advokaterne T. de Haan og P. Péters)

Sagens genstand

Dels søgsmål indgivet til prøvelse af afgørelse truffet den 7. november 2017 af Andet Appelkammer ved EUIPO (sag R 2354/2016-2) vedrørende en indsigelsessag mellem Novenco Building & Industry og Novenco Ventilator (Beijing), dels kontrasøgsmål indgivet til prøvelse af samme afgørelse.

Konklusion

1) Det er ufornødent at træffe afgørelse i sagen for så vidt angår såvel søgsmålet som kontrasøgsmålet.

2) Hver part betaler sagsomkostningerne.

(1) EUT C 104 af 19.3.2018.
C 139/58

Rettens kendelse af 27. februar 2019 — ND (*1) og OE (*1) mod Kommissionen

(Sag T-581/18) (1)

(Annullationssøgsmål - angivelig forskelsbehandling mellem EU-tjenestemænd og andre nationalt bosiddende borgere, for så vidt angår beregningsmetoden af den nettoindtjening, der ligger til grund for fastsættelsen af prisen på visse sociale ydelser - koordinering af socialsikringssystemerne - henlæggelse af en klage - undladelse af at indlede en traktatbrudssag - afvisning)

(2019/C 139/60)

Processprog: fransk

Parter

Sagsøgere: ND (*1) og OE (*1) (ved advokat A. Bove)

Sagsøgt: Europa-Kommissionen (ved D. Martin, som befuldmægtiget)

Sagens genstand

Søgsmål i henhold til artikel 263 TEUF med påstand om annullation af den afgørelse, der var indeholdt i Kommissionens skrivelse af 27. juli 2018, som blev meddelt sagsøgerne den 30. juli 2018, hvorved Kommissionen henlagde sagsøgernes klage over Luxembourg by, den luxembourgske stat og den luxembourgske Cour administrative (appeldomstol i forvaltningsretlige sager i Luxembourg).

Konklusion

1) Sagen afvises.

2) ND (*1) og OE (*1) betaler sagsomkostningerne.

(*1) Information er fjernet eller erstattet inden for rammerne af beskyttelse af personoplysninger og/eller fortrolighed.

(1) EUT C 408 af 12.11.2018.
Rettens kendelse af 27. februar 2019 — SFIE-PE mod Parlamentet

(Sag T-401/18) (1)

(Annullationssøgsmål - regler for institutionerne - tolkestrejke - foranstaltninger vedrørende rekvirering af tolke vedtaget af Europa-Parlamentet - retsakt, der ikke kan gøres til genstand for søgsmål - ikke individuelt berørt - afvisning)

(2019/C 139/58)

Processprog: fransk

Parter

Sagsøger: Syndicat des fonctionnaires internationaux et européens — Section du Parlement européen (SFIE-PE) (Bruxelles, Belgien) (ved advokat L. Levi)

Sagsøgt: Europa-Parlamentet (ved O. Caisou-Rousseau og E. Taneva, som befuldmægtigede)

Sagens genstand

Søgsmål støttet på artikel 263 TEUF og artikel 268 TEUF med påstand dels om annullation af afgørelsen af 2. juli 2018 fra generaldirektøren for Parlamentets ansatte vedrørende rekvisition af tolke og konferencetolke til den 3. juli 2018 samt af de efterfølgende afgørelser fra generaldirektøren for Parlamentets ansatte vedrørende rekvisition af tolke og konferencetolke til den 4., 5., 10. og 11. juli 2018, dels om, at Parlamentet tilpligtes at erstatte det ikke-økonomiske tab, der er forvoldt ved disse afgørelser, efter ret og billighed opgjort til 10 000 EUR.

Konklusion

1) Sagen afvises.

2) Det er ufornødent at træffe afgørelse om Rådet for Den Europæiske Unions interventionsbegæring.

3) Syndicat des fonctionnaires internationaux et européens — Section du Parlement européen (SFIE-PE) betaler sagsomkostningerne, herunder de omkostninger, der vedrører sagen om foreløbige forholdsregler, med undtagelse af de omkostninger, der vedrører Rådets interventionsbegæring.

4) SFIE-PE, Europa-Parlamentet og Rådet bærer hver deres egne omkostninger i forbindelse med Rådets interventionsbegæring.

(1) EUT C 364 af 8.10.2018.
2)

Det er ufornødent at træffe afgørelse vedrørende anmodningerne om intervention indgivet af Helm AG, Monsanto Europe NV/SA, Monsanto Company, Nufarm GmbH & Co. KG, Nufarm, Albaugh Europe Sàrl, Albaugh UK Ltd, Albaugh TKI d.o.o. og Barclay Chemicals Manufacturing Ltd.